[{"text_idx": "#000007", "text": "Mae\u2019r cyn-fyfyriwr Academi\u2019r Chweched Dosbarth sy\u2019n hanu o Banwen yn barod ar gyfer ei ymddangosiad cyntaf i di\u0302m dan 20 Cymru yn ge\u0302m agoriadol y Chwe Gwlad yn erbyn yr Eidal yn Stadiwm ZipWorld ym Mae Colwyn heno, ar o\u0302l colli allan oherwydd anaf yn 2019."}, {"text_idx": "#000008", "text": "Yn debyg i Owen Farrell neu Dan Biggar, y mae\u2019n eu nodi yn fodelau ro\u0302l iddo, dechreuodd Scully fel canolwr mewnol yn chwarae rygbi iau i\u2019w dref enedigol gyda Banwen RFC cyn gwisgo\u2019r crys Rhif 10 yn 13 oed tra\u2019n chwarae i Neath Athletic."}, {"text_idx": "#000009", "text": "Tra\u2019n astudio Safon Uwch yn y Gyfraith, Hanes ac Economeg yng Ngholeg Castell-nedd, roedd Scully yn gapten ar di\u0302m cyntaf y Coleg ar gyfer tymor 2017/2018 ac yn rhan o Academi\u2019r Gweilch cyn i Gaerwrangon gysylltu ag ef: \u201cLlwyddais mewn treialon ar gyfer y Gweilch cyn chwarae o dan 16 ac o dan 18 drostyn nhw, ac yna cynrychioli Cymru dan 18, ond dangosodd un neu ddau o glybiau yn Lloegr ddiddordeb hefyd,\u201d esboniodd Luke. \u201cRoeddwn i eisiau symud oddi cartref. Rydych chi\u2019n ymestyn eich hun wrth symud i ffwrdd o amgylchiadau cyfarwydd.\u201d"}, {"text_idx": "#000010", "text": "Ers ymuno a\u0302\u2019r Warriors yn ystod haf 2018, mae Scully wedi cymryd rhan mewn dau dwrnamaint rygbi saith bob ochr yn y brif gynghrair ac wedi ennill profiad hy\u0302n gwerthfawr gyda Hartpury ym Mhencampwriaeth IPA Greene King."}, {"text_idx": "#000012", "text": "\u201cRoedd Luke yn chwaraewr gyda ni am ddwy flynedd. Yn ystod y cyfnod hwnnw roedd yn fyfyriwr ymroddgar, talentog a llawn cymhelliant. Chwaraeodd ym mron pob ge\u0302m gynghrair i ni, gan gyflwyno perfformiadau rhagorol yn unigol ac yn rhan o\u2019r ti\u0302m. Roedd yn bleser gweithio gyda Luke ac roedd yn awyddus iawn i lwyddo.\u201d"}, {"text_idx": "#000015", "text": "\u201cFel Coleg, rydym wrth ein bodd ac yn hynod falch o\u2019u llwyddiannau ym maes rygbi; mae\u2019r myfyrwyr yn cael cyfleoedd i astudio o fewn ein hystod eang o feysydd cwricwlwm. Mae hyn yn cydredeg a\u0302 rhaglen datblygu rygbi o safon yn Academi Rygbi Grw\u0302p NPTC o fewn ein cyfleusterau sy\u2019n arwain y sector yn Academi Chwaraeon Llandarcy. Edrychwn ymlaen at wylio eu cynnydd ar lefel clwb, yn rhanbarthol ac yn rhyngwladol.\u201d"}, {"text_idx": "#000016", "text": "Mae Luke, Bradley a James i gyd wedi cael eu henwi yn y sgwad 23 dyn ar gyfer ge\u0302m agoriadol y Chwe Gwlad yn erbyn yr Eidal ac fe allwch weld yr holl gyffro yn fyw ar S4C o 7:20pm."}]